Broš
<s>Broš je vrsta nakita osmišljena da bude pričvršćena za odjeću, često i predmet čime se odjeća zakapča.</s><s>Uglavnom je izrađen od metala, najčešće srebra ili zlata, ponekad i od bronze i drugih materijala.</s><s>Broševi su često ukrašeni emajlom ili draguljima i mogu imati čisto dekorativnu svrhu ili mogu imati praktičnu funkciju kao npr. pričvršćivanje plašta.</s>

<s>Najstariji poznati broševi datiraju iz bronzanog doba.</s><s>Pošto se moda izrade i ukrašavanja broševa prilično brzo mijenjala, broševi danas služe kao važni kronološki indikatori.</s><s>Mnoge vrste evropskih broševa pronađenih tokom arheoloških iskapanja danas se definiraju latinskim terminom fibula.</s>

<s>Fibula</s>

<s>Fibula je ukrasna kopča koju su koristili Rimljani, Grci, antički Germani, te Kelti i migracijska plemena u Evropi u rano bronzano doba.</s><s>Fibule su vrlo korisni predmeti u arheološkom datiranju: pažljivo klasificiranje lokalnih varijanti, datiranje i distribucija fibula može biti od velike koristi u određivanju starosti arheološkog nalazišta, više i od numizmatičkih nalaza i keramičkih predmeta.</s><s>Fibule su oblikovane kao vrlo velike sigurnosne igle i služile su za pričvršćivanje odjeće.</s><s>Postojale su mnoge vrste i imale su i vrlo važnu ulogu u identifikaciji vlasnika, njegove nacionalnosti (prije nego su i nerimski narodi prihvatili rimsku modu) i društvenog statusa.</s><s>Bogato ukrašene fibule bile su važan element kasnoantičke odjeće, a one jednostavne bile su dio rimske vojne opreme.</s>

<s>Ista vrsta fibule se često nalazi s obje strane rimskog limesa i među "rimskom" i među "barbarskom" populacijom.</s><s>Kulturalno međudjelovanje predmeta korištenih od elite kako bi označili svoj status mođe biti prilično kompleksno.</s><s>U djelu Early Medieval Art Lawrence Nees, na primjer primjećuje da fibule na diptihu od bjelokosti koje prikazuju Stilihona i njegovu pratnju:</s>

<s>Antičke fibule su cijenjeni predmeti među kolekcionarima pošto su u mnogim slučajevima dobro očuvane i relativno su jednostavne za dobaviti i čak izvan svog kulturalnog konteksta, one su cijenjene zbog različitosti oblika i ukrasa.</s>

<s>Keltski broševi</s>

<s>Odvojena tradicija poluprstenastih broševa i srodnih pseudopoluprstenastih broševa razvila se u ranosrednovjekovnoj Irskoj i Škotskoj, dala je mnoge od najljepših i najsloženije ukrašenih broševa ikad pronađenih, jedan od najljepših primjera je broš iz Tare.</s>

<s>Broševi s kosom i broševi s portretom
Od 18. vijeka do viktorijanskog doba bilo je u modi umetati kosu i portrete u sam broš.</s><s>Ovaj je običaj započeo kao izraz žalovanja, a kasnije se proširio kao uspomena na žive voljene osobe.</s><s>Ljudska kosa bila je utkana u pletenicu učvršćena unutar broša pomoću kopča.</s><s>Dvostrani broševi su često imali portret voljene osobe na jednoj strani i sadržavali uvojak kose na drugoj strani.</s><s>Uvojak je mogao biti ukrašen poludragim kamenjem kako bi sličio buketu cvijeća.</s>

<s>Galerija slika</s>

<s>Bilješke</s>

<s>Izvori
 Hellenic Ministry of Culture: Katie Demakopoulou, "Bronze Age Jewellry in Greece"</s>

<s>Vanjske veze</s>

<s>Metropolitan jewelry, a collection catalog from The Metropolitan Museum of Art Libraries (fully available online as PDF), which contains material on brooches</s>

<s>Nakit</s>

